62024TO0213_INF
Uznesenie predsedu Všeobecného súdu zo 6. augusta 2024 –Cortex Havacilik ve Turizm Ticaret/Komisia
(vec T‑213/24 R)
„Konanie o nariadení predbežného opatrenia – Spoločná zahraničná a bezpečnostná politika – Reštriktívne opatrenia prijaté s ohľadom na konanie Ruska, ktorým destabilizuje situáciu na Ukrajine – Zákaz pristávať na území Únie, vzlietať z územia Únie alebo prelietať ponad územie Únie pre všetky lietadlá, ktoré nie sú registrované v Rusku a sú vlastnené alebo prenajaté alebo inak kontrolované akoukoľvek ruskou fyzickou alebo právnickou osobou, ruským subjektom alebo orgánom – Článok 3d nariadenia (EÚ) č. 833/2014 – Zjavná neprípustnosť žaloby vo veci samej – Akt, ktorý nie je možné napadnúť žalobou – Neprípustnosť“
1.
Konanie o nariadení predbežného opatrenia – Odklad výkonu – Podmienky prípustnosti – Prima facie prípustnosť žaloby vo veci samej
(Články 278 a 279 ZFEÚ)
(pozri body 15, 16)
2.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Reštriktívne opatrenia prijaté s ohľadom na situáciu na Ukrajine – Oznámenie Komisie o zákaze pristátia leteckej spoločnosti zaregistrovanej v tretej krajine na územie Európskej únie, vzletu z neho alebo preletu nad ním – Posúdenie tohto aktu vzhľadom na jeho obsah, skutkový a právny kontext a úmysel a právomoci Komisie – Akt pripísateľný Komisii – Neexistencia – Rozhodnutie spôsobujúce ujmu – Neexistencia – Neprípustnosť
(Článok 263 ZFEÚ; nariadenie Rady č. 833/2014, článok 3d a článok 8 ods. 1)
(pozri body 17 – 22, 25, 27 – 31)
3.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Zdvorilý list inštitúcie Únie zaslaný ako odpoveď na žiadosť podanú jeho adresátom – Vylúčenie
(Článok 263 ZFEÚ)
(pozri bod 24)
Výrok
1.
Návrh na nariadenie predbežného opatrenia sa zamieta.
2.
Konanie o návrhu Spolkovej republiky Nemecko na vstup do konania ako vedľajší účastník sa zastavuje.
3.
Každý účastník konania znáša svoje vlastné trovy konania týkajúce sa návrhu Spolkovej republiky Nemecko na vstup vedľajšieho účastníka do konania.
4.
O zostávajúcej časti trov konania sa rozhodne neskôr.